cyanic-selkie/wikianc huggingface dataset:
Ռիկ Նովելս
Ռիկ Նովելսը համարվում է Սելին Դիոնի 1996 թվականին գրված «Falling into You» երգի համահեղինակ։ Երգը զետեղված է համանուն ալբոմի մեջ։ Հաջորդ տարում ալբոմը ստանում է «Գրեմի» «լավագույն ալբոմ անվանակարգում», Ռիկի Նովելսը նույնպես արժանանում է մրցանակի։ Կոմպոզիտորը համարվում է նաև Didoի «White Flag» երգի համահեղինակ և պրոդյուսեր։ Սինգլը 2004 թվականին արժանացել է «Ivor Novello Awards»-ի «Տարվա լավագույն հիթ» մրցանակին ։
2015 թվականին գրել է Լանա Դել Ռեյի Honeymoon տրեկներից մի քանիսը։ Ալբոմի առավել հայտնի տրեկները համարվում են «Honeymoon», «High by the Beach», «Music to Watch Boys To» և «Terrence Loves You» երգերը    ։ Այն համարվում է երգչուհու չորրորդ ալբոմը։ Ռիկ Նովելսն առավել հայտնի է որպես Լանայի ընկեր և նրա մի շարք տրեկների և ալբոմների հեղինակ, ինչպիսիք են Born to Die-ը, Paradise-ը, Ultraviolence-ը և Honeymoon-ը։ Երգչուհի Ադելի հետ 2015 թվականին գրել է «Why Do You Love Me» ալբոմը  ։
Արտաքին հղումներ
Կատեգորիա:ԱՄՆ-ի երաժշտական պրոդյուսերներ Կատեգորիա:Մեծ Բրիտանիայի երաժշտական պրոդյուսերներ Կատեգորիա:Ivor Novello Awards մրցանակի դափնեկիրներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի պրոդյուսերներ Կատեգորիա:Ամերիկացի կոմպոզիտորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի երգահաններ
Սուրբ Հակոբ եկեղեցի (Տագանրոգ)
Սուրբ Հակոբ եկեղեցի, հայկական տաճար ՌԴ Ռոստովի մարզի Տագանրոգ քաղաքում։ Ենթարկվում է Հայ առաքելական եկեղեցուն։
Պատմություն
Հայերի վերաբնակեցումը Դոնի հողերում տեղի է ունեցել ավելի քան երկու դար առաջ։ 1779 թվականի նոյեմբերի 14-ին Եկատերինա II-ի հրովարտակով Ղրիմի քրիստոնյա բնակչությունը, այդ թվում հայերը, վերաբնակեցվել են Ազովի մերձակայք։ 1779 թվականին հազարավոր հայեր ժամանել են բնակության նոր վայր՝ Դոնի Նախիջևան, Տագանրոգ, Դոնի գյուղեր։ XIX դարի վերջում Տագանրոգում ապրում էր շուրջ հազար հայ։ Ծխականների հոգևոր պահանջմունքները բավարարելու համար առաջացավ հայկական եկեղեցի կառուցելու անհրաժեշտություն։
1895 թվականին տեղի հայ բնակչությունը որոշեց քաղաքում եկեղեցի կառուցել։ Տարածքը նվիրաբերելց վաճառական, ծխախոտի գործարանի սեփականատեր, ազգությամբ հայ Հակոբ Միքայելի Սերեբրյակովը ։ Հայկական եկեղեցի կառուցելու հարցը քննարկվել է նաև մոսկովյան վաճառական Շոռնիկովի մասնակցությամբ։ Հակոբ Սերեբրյակովը շինարարության համար հատկացրեց սեփական կալվածքը բոլոր շինություններով Գրեչեսկայա փողոցի №50 (այժմ՝ 62) հասցեում։
1897 թվականի նոյեմբերին շինարարության հարցը լուծվեց, և սկսվեց կառուցելու համար դրամահավաք։ Այդ պահին քաղաքում ապրում էր մոտ 800 հայ։ Գումար նվիրաբերողները հարուստ ձեռնարկատերերն էին, այդ թվում՝ Ադաբաշև եղբայրները, Բաղդասարով եղբայրները, Մարտիրոսովը, Տեր-Հարությունովը, Հովհաննիսյանցը, Խալդրիմյանցը և այլք ։
1897 թվականին Նոր Նախիջևանի-Բեսարաբիայի կոնսիստորիան Տագանրոգում աղոթքատան շինարարության թույլտվության խանդրանքով դիմել է Սուրբ Էջմիածին։ 1899 թվականի օգոստոսի 12-ին Հոգևոր գործերի դեպարտամենտը տվել է Տագանրոգում Սերեբրյակովի նվիրաբերած հողատարածքում եկեղեցի կառուցելու թույլտվություն։ Եկեղեցու հիմնաքարի տեղադրումը և նրա կառուցման վայրի օծումը տեղի է ունեցել 1900 թվականի մայիսի 21-ին։
1901 թվականի հոկտեմբերին եկեղեցու շենքը կառուցվել է և ազատվել շինարարական փայտամածից։ Տաճարը կառուցվել է հայկական հին եկեղեցիների ոճով։ Նրա առանձնահատկությունը եղել են շենքի և հարակից զանգակատան կոնաձև գմբեթները։
Տաճարն անվանվեց սուրբ Հակոբի պատվին։ Նրա հիշատակի տոնը նշվում է հոկտեմբերին։ Հայ քահանաների և տեղի հայերի ներկայությամբ 1903 թվականի ապրիլին եկեղեցու վրա տեղադրվեցին խաչերը, իսկ 1904 թվականին՝ պատկերակալը։ Տաճարի ներքին հարդարումը պարբերաբար ընդհատվել է միջոցների անբավարարության պատճառով, բայց ավարտվել է 1906 թվականին։ Տաճարն օծվել է 1906 թվականի մարտի 19-ին։ Տաճարի օծմանը Նախիջևանից ժամանել էր Մուշե արքեպիսկոպոսը, հոգևորականներ, երգչախումբ։ Տաճարի առաջին ավագն էր Ս. Ադաբաշևը, առաջին և միակ քահանան՝ Հովհաննես Օքսենտյանցը ։
1913 թվականից տաճարին կից գործել է եկեղեցական-ծխական դպրոց։
Խորհրդային իշխանության տարիներին տաճարում կատարվել է գույքագրում։ 1922 թվականին հայկական Սուրբ Հակոբ եկեղեցուց հօգուտ պետության առգրավվեցին խաչը, արծաթե դրվագումով հինգ սրբապատկերները, ջահերը ։
1929 թվականի հոկտեմբերին, քաղխորհրդի թիվ 1151 որոշմամբ, Տագանրոգի բոլոր եկեղեցիները վերածվեցին ակումբների և հացահատկի շտեմարանների։ Եկեղեցու շենքի ավերումը սկսվել է 1930 թվականի օգոստոսին։ Հետագայում տաճարը քանդվեց և նրա տեղում կառուցվեց եռահարկ բնակելի շենք ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ Կատեգորիա:Տագանրոգի շենքեր և կառույցներ
Նատաշա Լիոն
Նատաշա Լիոն (Natasha Lyonne, ), ամերիկացի դերասանուհի, սցենարիստ, պրոդյուսեր և ռեժիսոր։ Առավել հայտնի է «Նարնջագույնը նոր սևն է» սերիալում (2014-2019) Նիքի Նիկոլսի դերով, որի համար առաջադրվել է «Էմմի» մրցանակի, ինչպես նաև «Ամերիկյան կարկանդակ» ֆիլմաշարում (1999-2012) Ջեսիկայի դերով։ 2019 թվականից սկսած՝ Լիոնը «Մատրյոշկա» սերիալում խաղում է գլխավոր դեր և դրա ստեղծողներից մեկն է։
Վաղ տարիներ
Նատաշա Լիոնը ծնվել է 1979 թվականի ապրիլի 4-ին Նյու Յորքում, օրթոդոքսալ հրեաների՝ լիցենզավորման հարցերով խորհրդատու Իվետա Բուխինգերի և պրոֆեսիոնալ բռնցքամարտում պրոմոուշենով զբաղվող Ահարոն Բրաունշտեյնի ընտանիքում։ Նրա մայրական տատն ու պապը ողջ են մնացել Հոլոքոստից։ Լիոնի ծնողներն ընտանեկան կյանքում դժվարություններ են ունեցել, այդ պատճառով ամուսնալուծությունից խուսափելու համար նրանք 1980-ական թվականների վերջին արտագաղթել են Իսրայել, բայց, ի վերջո, այնտեղ բաժանվել են։ Ահարոնը մնացել է Իսրայելում, իսկ Իվետան, Լիոնը և իր ավագ եղբայրը՝ Ադամը, վերադարձել են Միացյալ Նահանգներ։ Նրանք վերստին բնակվել են Նյու Յորքում, սակայն շատ ավելի աղքատ պայմաններում, քան նախկինում։ Այնտեղ Լիոնը հաճախել է Ռամազ մասնավոր հրեական դպրոց, բայց նրա ընտանիքը տեղափոխվել է Մայամի, այդ պատճառով աղջիկն ուսումն ավարտել է «Miami Country Day School»-ում։ Դրանից անմիջապես հետո Նատաշան, արդեն միայնակ, 1995 թվականին վերադարձել է Նյու Յորք։
Գործունեություն
Լիոնի գործունեությունը սկսվել է վաղ մանկությունից, երբ նա միացել է «Ford Modeling Agency»-ին։ Տասնվեց տարեկանում նկարահանվել Է Վուդի Ալլենի «Բոլորն ասում են, որ ես սիրում եմ քեզ» ֆիլմում, որտեղ նա խաղացել է Ալլենի դստեր դերը։ Ֆիլմում խաղացել են նաև Գոլդի Հոունը, Ջուլիա Ռոբերտսը, Էդվարդ Նորթոնը և Նատալի Փորտմանը։ Հաջորդ 10 տարվա ընթացքում նա հայտնվել է ավելի քան 10 ֆիլմում, այդ թվում՝ «Բևեռլի Հիլզի հետնախորշերում» և «Անուղղելիները» ֆիլմերի գլխավոր դերերում։ «Անուղղելիները» պաշտամունքային կատակերգությունում Լիոնը խաղացել է լեսբուհու դեր, որը պատրաստ չէ ընդունել իր կողմնորոշումը։ Հարազատները աղջկան ուղարկում են վերադաստիարակման ճամբար, որտեղ նա տարվում է հերոսուհի Կլեա Դյուվայով։ Նատաշայի առավել հայտնի դերը զանգվածային կինեմատոգրաֆիայում «Ամերիկյան կարկանդակ» ֆիլմից Ջեսիկայի դերն է։
2005-2006 թվականներին Լիոնը, ընդմիջելով գործունեությունը, լուծել է առողջության և օրենքի հետ կապված խնդիրները։ Նա աշխատանքի է վերադարձել 2008 թվականին՝ մասնակցելով ռեժիսոր Մայք Լիի բրոդվեյյան «Two Thousand Years» թատերական բեմադրությանը ։ Այդ ժամանակից ի վեր Լիոնը մշտապես աշխատում է Բրոդվեյի բեմում, թատրոնում և հեռուստատեսությունում։ Նա նկարահանվել է ռեժիսոր Աբել Ֆերարայի «4:44 Երկրագնդի վերջին օրը» ֆիլմում, հայտնվել է «Նոր աղջիկը», «Թմրադեղ», «Կարգ ու կանոն։ Հատուկ կորպուս» սերիալներում։ ԼԳԲՏ թեմատիկայի ֆիլմերում իր դերի համար Լիոնը ստացել է լեսբուհու իկոն կարգավիճակ ։
2013 թվականից մինչ օրս Լիոնը նկարահանվում է «Նարնջագույնը նոր սևն է» սերիալում, որը պատմում է կանանց բանտերի մասին։ Նատաշայի, Նիքի Նիկոլսի կերպարները Լիոնի կենսագրության հետ շատ ընդհանրություններ ունեն։ Նիքին լեսբուհի է, հարուստ ընտանիքից մի աղջիկ, որը նախկինում տառապել է հերոինի կախվածությունից։ Ինչպես Լիոնը, այնպես էլ նա տառապում էր հեպատիտ C-ով և սրտի ինֆեկցիայով։ Սերիալում իր դերի համար Լիոնը 2014 թվականին առաջադրվել է «Էմմի» մրցանակի ։
Անձնական կյանք
Լիոնը բնակվում է Նյու Յորքում ։ 2014 թվականից հանդիպում է դերասան և կատակերգու Ֆրեդ Արմիզենի հետ ։
Առողջական խնդիրներ
2005 թվականին Լիոնը ծանր վիճակում տեղափոխվել է Բեթ Իսրայել բժշկական կենտրոն՝ հեպատիտ C ախտորոշմամբ։ Ըստ մամուլի տեղեկությունների՝ նա սրտի ինֆեկցիա և պնևմոթորաքս է տարել։ Անցել է մեթադոնի բուժման կուրս ։ 2006 թվականի փետրվարին՝ բուժումից հինգ ամիս անց, նա վերականգնողական կուրս է անցել «Caron Foundation» կլինիկայում ։
Խնդիրներ օրենքների հետ կապված
2001 թվականի օգոստոսին Լիոնը ձերբակալվել է հարբած վիճակում մեքենա վարելու համար այն բանից հետո, երբ վրաերթի էր ենթարկել ճանապարհային նշանը՝ պատճառելով 2500 դոլարի վնաս, և փորձել էր փախչել դեպքի վայրից։ Նա ազատ է արձակվել 2000 դոլար գրավի դիմաց ։ 2002 թվականի օգոստոսին Լիոնն իրեն մեղավոր է ճանաչել։ Նա ենթարկվել է 1000 դոլար տուգանքի, 50 ժամ հասարակական աշխատանքների, մեկ տարի զրկվել վարորդական իրավունքից և պետք է մասնակցեր «Մայրերն ընդդեմ հարբած վարելու» կազմակերպության աշխատանքին ։
2005 թվականին Լիոնը վտարվել է բնակարանից, որը նրան տվել էր ընկերը՝ դերասան Մայքլ Ռապապորտը՝ պայմանավորված նրա ոչ պատշաճ պահվածքի մասին հարևանների բազմաթիվ բողոքներով ։
2004 թվականին կատարած իրավախախտումների համար 2006 թվականին Լիոնը դատարանի առաջ է կանգնել. այն ժամանակ Լիոնը, կոտրելով դուռը, ներխուժել էր հարևանուհու մոտ, ջարդել նրա հայելին և սպառնացել սեռական ոտնձգություն կատարել նրա շան նկատմամբ ։ Դատարանը նրան դատապարտել է պայմանական պատժի ։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Հրեա դերասանուհիներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոռեժիսորներ Կատեգորիա:Ամերիկացի կանայք Կատեգորիա:Սցենարիստներ այբբենական կարգով Կատեգորիա:Դերասանուհիներ այբբենական կարգով Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի սցենարիստներ Կատեգորիա:Ամերիկացի հաղորդավարներ Կատեգորիա:Ամերիկացի երեխա դերասանուհիներ
Մաիկկի Ֆրիբերգ
Կենսագրություն
Մարիա Էլիզաբեթ Ֆրիբերգը ծնվել է 1861 թվականի հունվարի 5-ին, Կանկաանպիա քաղաքում՝ Կառլ Արվիդ Ֆրիբերգի և Ֆաննա Ադելաիդա Բոյերի ընտանիքում։ Հոր վաղաժամ մահից հետո նրա մայրը երեխաների հետ տեղափոխվել է Տամպերե, որտեղ հյուրատուն է բացել։ Ֆրիբերգը սովորել է Հելսինկիի շվեդական օրիորդաց դպրոցում, որտեղ նա ընդունվել է՝ ուսուցիչների պատրաստման դասընթացն ավարտելուց հետո։
1883 թվականին Ֆրիբերգը Հելսինկիի ազգային միջնակարգ դպրոցում աշխատանքի է անցել որպես ուսուցչուհի, այնտեղ մնացել է մինչև 1912 թվականը։ Սովորել է Բեռլինում և Ցյուրիխում, 1897 թվականին ավարտել է Բեռնի համալսարանը։ Դրանից հետո Ֆրիբերգը Բրյուսելի համալսարանում տնտեսագիտության վերաբերյալ դասախոսությունների է հաճախել։ Տիրապետել է գերմաներենի, ֆրանսերենի և անգլերենի։ Մինչև 1906 թվականը կրթական նպատակով հաճախ է այցելել Եվրոպա՝ կատարելագործելով դասավանդման իր մեթոդները ։
1906 թվականին ճանապարհորդության ընթացքում Ֆրիբերգը հետաքրքրվել է կանանց շարժմամբ՝ այցելելով տարբեր համագումարներ և կոնգրեսներ, որտեղ նա հաճախ ներկայացրել է Կանանց ասոցիացիաների միությունը (Kvinnosaksförbundet Unionen)։ Նույն թվականին Կոպենհագենում Կանանց միջազգային դաշինքի հանդիպման ժամանակ նրա խոսքը կանանց ընտրական իրավունքի մասին լավ է ընդունվել հասարակության կողմից, քանի որ այդ տարի ֆին կանայք ձայնի իրավունք էին ստացել։ Այդ ժամանակ Ֆրիբերգին հատկապես հետաքրքրում էին խաղաղասիրակամ թեմաները։ Միևնույն ժամանակ շարունակել է գիտելիքներ տարածել Ֆինլանդիայի մասին՝ դասախոսություններ կարդալով Գերմանիայում, Ավստրիայում և Դանիայում` ֆիննական և սաամական դպրոցների մասին` պատմելոբ նաև ֆիննական ինքնավարության սահմանափակումների վերաբերյալ ռուսական իշխանությունների քաղաքականության մասին ։
Ունենալով 30 տարվա հաջող մանկավարժական փորձ՝ Ֆրիբերգը 1912 թվականին դիմում է ներկայացրել Հելսինկյան ազգային դպրոցների տեսուչի տեղակալի պաշտոնի համար, սակայն պաշտոնը ստացել է Հուսս Մաթսոնը։ Ֆրիբերգը այնքան վշտացած էր, որ որոշել է թողնել մանկավարժությունը` նախընտրելով իր ժամանակը նվիրել կանանց իրավունքների համար պայքարին ։
Լինելով Ֆին կանանց ասոցիացիայի անդամ 1889 թվականից, դրա վարչության անդամ` 1907-1924 թվականներին, Արհմիությունների ասոցիացիայի անդամ, որ ինքն էր հիմնել 1892 թվականին և ղեկավարել 1920-1927 թվականներին, Ֆրիբերգը նաև ակտիվորեն մասնակցում էր Խաղաղության ֆիննական ասոցիացիային (Finlands Fredsförbund): Նաև հոդվածներ է հրապարակել ֆիննական և արտասահմանյան թերթերում, հիմնել է իր սեփական «Կանացի ձայն» ամսագիրը (Naisten Ääni) 1905 թվականին, որի խմբագիրն է եղել մինչև իր մահը։ 1909 թվականին այդ հրատարակչությունում նա հրապարակել է Լոնդոնում կանանց միջազգային դաշինքի կոնգրեսի մասին զեկույցը։
Մայկի Ֆրիբերգը մահացել է Հելսինկիում, 1927 թվականի նոյեմբերի 6-ին ։
Ծանոթագրություններ
Կատեգորիա:Ֆինն ֆեմինիստներ Կատեգորիա:Ֆինն սուֆրաժիստներ Կատեգորիա:Ֆինն լրագրողներ Կատեգորիա:Ֆինն խմբագիրներ Կատեգորիա:Ֆինն մանկավարժներ
Նարդոս Թովմասյան
Նարդոս Հովհաննեսի Թովմասյան, հայ բժիշկ։
Կենսագրություն
Ծնվել է արհեստավորի ընտանիքում։ Փոքր հասակում կորցնում է մորը։ Սովորել է կանանց գիմնազիայում, որն ավարտել է 1918 թվականին։ 1923 թվականին ընդունվել է Երևանի մանկաբարձության ու գինեկոլոգիայի կլինիկային կից մանկաբարձության երկամյա դպրոցը։ Այն ավարտելուց հետո նույն կլինիկայում վեց տարի մանկաբարձ է աշխատել։ 1935 թվականին ավարտել է Երևանի բժշկական ինստիտուտը։ Մինչև 1937 թվականն աշխատել է Աշտարակի շրջանում, հետո տեղափոխվել է Երևանի մանկաբարձության ու գինեկոլոգիայի ինստիտուտ։ 1938-1939 թվականներին մանկաբարձական դպրոցում ուսումնական մասին վարիչ ու դասատու է եղել։ 1940 թվականին գործուղվել է Բաքու՝ վերաորակավորվելու որպես վիրաբույժ։
Պատերազմի առաջին օրերից ուղարկվել է ռազմաճակատ։ Որպես բուժսանգումարտակի բժիշկ ակտիվորեն մասնակցել է վիրավորների էվակուացմանը։ Ռազմաճակատում մնացել է մեկ տարի։
Վերադառնալով Երևան՝ բաժնի վարիչի պաշտոնով աշխատել է մանկաբարձության և գինեկոլոգիայի ինստիտուտում։ 1957 թվականից անցել է կենսաթոշակի։
Պարգևատրվել է «Պատվո նշան» շքանշանով և «Հայրենական մեծ պատերազմում աշխատանքային արիության համար» մեդալով ։
Ծանոթագրություններ
Կատեգորիա:Հայ բժիշկներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Երևանի պետական բժշկական համալսարանի շրջանավարտներ
Ալինգ
Ալինգ (Alling), համայնք Գերմանիայում, Բավարիա երկրամասի Ֆյուրստենֆելդբրուկ շրջանում։ Բնակչությունը կազմում է 3535 մարդու 2010 թվականի մարդահամարի տվյալներով ։ Տարածքը կազմում է 21,04 կմ²։ Պաշտոնական կոդ՝ 09 1 79 113:
Արտաքին հղումներ
Կատեգորիա:Գերմանիայի բնակավայրեր
Ներչինսկի Զավոդի շրջան
Ներչինսկի Զավոդի շրջան (Нерчинско-Заводский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Ներչինսկիյ Զավոդ ։
Աշխարհագրություն
Շրջանի տարածքի մակերեսը կազմում է 8920 կմ²։
Բնակչություն
2010 թվականի մարդահամարի արդյունքներով շրջանում բնակվում էր 11727 մարդ։ Բնակչության խտությունը կազմում էր 1,31 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Խոտադիր
Խոտադիր, լեռներում բնակվող փոքր կաթնասուն, որը տարածված է Ասիայում և Հյուսիսային Ամերիկայում։ Այն ունի կարճ վերջույթներ, կլոր մարմին, և չունի արտաքին պոչ, այն հիշեցնում է իր ազգակից ճագարին, բայց կարճ կլոր ականջներով ։
Խոտադիրները գերադասում են ժայռոտ լանջեր և սնվում են բազմազան բույսերով՝ հիմնականում խոտաբույսերով, ծաղիկներով և երիտասարդ ցողուններով։ Աշնանը, ձմռանն ուտելու համար, նրանք իրենց որջերում պահեստավորում են ծղոտ, փափուկ ճյուղեր և այլ տեսակի սնունդ ։
Դասակարգում
Խոտադիրը`(Ochotona) դա միակ ցեղն է խոտադիրների (Ochotonidae) ընտանիքում, Նապաստականմանների կարգի մեջ։ Հայտնի է խոտադիրների 30 տեսակ ։
Նկարագրություն
Խոտադիրները փոքր ձվաձև կենդանիներ են արտահայտված կլոր ականջներով և զուրկ են տեսանելի պոչից։ Խոտադիրների տարբեր տեսակների քաշը տատանվում է 70 - 300 գ սահմաններում։ Խոտադիրների տեսակների մեծամասնությունը ցերեկը ակտիվ են։ Ինչպես և մնացած նապաստականմանների ներկայացուցիչները՝ խոտադիրները քուն չեն մտնում։ Տեսակների մեծ մասը բուսական պահեստներ են պատրաստում իրենց որջերում, որոնցով սնվում են ձմռան ընթացքում։
Տարածում
Հայտնի է խոտադիրների 30 տեսակ, որոնցից 2-ը տարածված են Հյուսիսային Ամերիկայում, իսկ 28-ը՝ Ասիայում։ Մայան Չինաստանում հանդիպում է 24 տեսակ ։
Հղումներ
Կատեգորիա:Articles with 'species' microformats Կատեգորիա:Webarchive template wayback links
Վարազ Պալունի
Վարազ Պալունի, հայ իշխան Հայկական մարզպանությունում, Գայլ Վահան Մամիկոնյանի գործակիցը, Պալունիների նախարարական տոհմից ։
Ծանոթագրություններ
Կատեգորիա:Պալունիներ Կատեգորիա:7-րդ դարի հայեր
Ժյումանկուր
Ժյումանկուր  (Jumencourt), համայնք Ֆրանսիայի Պիկարդիա մարզի Էնա գավառում։ Մտնում է Վիկ Սյուր Էն կանտոնի կազմի մեջ։ Կոմունայի շրջանը՝ Լան։
Համայնքի INSEE կոդ՝ 02395։
Բնակչություն
Համայնքի բնակչությունը 2010 թվականին կազմում էր 154 մարդ։
Տնտեսություն
2010 թվականի տվյալներով 101 աշխատունակ տարիքի մարդկանցից (15-64 տարեկան) 72-ը տնտեսապես ակտիվ էին, 29-ը՝ ոչ ակտիվ (ակտիվության ցուցանիշը՝ 71,3 %, 1999 թվականին եղել է 72,2 %)։ 72 աշխատունակ բնակիչներից 67-ը աշխատում էին (41 տղամարդ և 26 կին), անաշխատանք էին 5-ը (2 տղամարդ և 3 կին)։ 29 անգործունակ մարդկանցից 13-ը աշակերտներ կամ ուսանողներ էին, 5-ը՝ թոշակառու, 11-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Բաց ծով
Բաց ծով, ծովամերձ երկրների առափնյա ջրային տարածություններից դուրս գտնվող, միջազգային ազատ օգտագործման ծովային տարածությունները։ Բաց ծովի իրավիճակը շոշափում է աշխարհի բոլոր պետությունների ու ժողովուրդների կենսական շահերը։ Այն կարգավորվում է Ժնևի 1958 թվականի ապրիլի 29-ի կոնվենցիայով։ Բաց ծովի ազատությունը նախատեսում է նավագնացության, ձկնորսության, ստորջրյա կաբելներ և խողովակաշարեր անցկացնելու և այդ տարածությունների վրայով թռչելու ազատություն։ Բաց ծովերում պետությունները պարտավոր են գործել՝ հարգելով մյուսների շահերը։ Բաց ծովից օգտվելու իրավունքը հավասարապես վերաբերում է նաև ծովափ չունեցող պետություններին։ Բաց ծովի իրավական ռեժիմը կարգավորվում է նաև առանձին միջազգային համաձայնագրերով։
Կատեգորիա:Ծովային իրավունք
Պենիոն դե Վելես դե լա Գոմերա
Պենիոն դե Վելես դե լա Գոմերա (Peñón de Vélez de la Gomera), ոչ մեծ ժայռային թերակղզի (նախկինում կղզի) և իսպանական կիսաանկլավ Մարոկկոյի թագավորության ափին (ով այն համարում է իրենը)։ Հանդիսանում է Իսպանիայի ինքնիշխան տարածք։ Գտնվում է Մելիլյայից 126 կիլոմետր արևմուտք և Սեուտայից 117 կիլոմետր հարավ-արևելք։ Պենիոն դե Վելես դե լա Գոմերայում տեղակայված է 60 հոգանոց կայազոր ։ Թերակղզում քաղաքացիական անձինք չկան ։
Աշխարհագրություն և ենթակառուցվածքներ
Պենոնի (ցամաքին միացված փոքր ժայռային կղզիների իսպանական անվանումը) երկարությունը ներառյալ ավազաշերտը 400 մետր է, իսկ լայնությունը՝ 100 մետր։ Մակերեսը մոտավորապես 0,019 կմ2 է։ Իրենից ներկայացնում է ապառաժոտ ժայռ, որի բարձրությունը 87 մետր է (1934 թվականից)։ Թերակղզում կառուցված է ամրոցային համալիր, որն ներառում է տարբեր դարերի շինություններ ինչպես օրինակ՝
Թերակղզում խմելու ջրի աղբյուրներ չկան ։
Պատմություն
Պենիոն դե Վելես դե լա Գոմերա անունը կրող ժայռի վրա առաջին գրավոր հիշատակումը թողել է Ալ-Մոհադների դինաստիայի հիմնադիր, խալիֆ Աբդ ալ Մումինը 1162 թվականին։
1508 թվականի հուլիսի 23-ին իսպանական Ֆերդինանդ II-ի կողմից ուղարկված Պեդրո Նավարոյի ջոկատը գրավեց կղզին ու ամրոցը՝ ոչնչացնելով այստեղ գտնվող ծովահենների նախկին հենակետը։ Կոմսս դե Օլիվիետո Պեդրո Նավարոն դարձավ կղզու առաջին ղեկավարը (alcaide): Այդ բռնազավթումը վատացրեց Իսպանիայի թագավոր Ֆերդինանդ II-ի և նրա փեսա, Պորտուգալիայի թագավոր Մանուել I-ի միջև հարաբերությունները։ Սակայն արդեն 1509 թվականին կնքված Չինտրանյան պայմանագրով կղզու նկատմամբ Իսպանիայի իրավունքները հաստատվեցին։ 1522 թվականի դեկտեմբերի 20-ին բերբերների առաջնորդ մուլլա Մոհամեդը իսպանական դրոշներ կրող նավերի միջոցով կարողացավ նվաճել կղզին։ Կղզու ամբողջ իսպանական կայազորը ոչնչացվեց, այդ թվում հրամանատար կապիտան Խուան դե Վիլալբոսը ։ 1564 թվականի օգոստոսին (այլ տվյալներով՝ 1564 թվականի սեպտեմբերի 6-ին) Ֆիլիպ II-ի հրամանով Գարսիա Ալվարես դե Տոլեդո Օսօրիոն 13000 զինվորով և 10 խոշոր թիանավերով կղզին վերադարձնում են Իսպանիային։ Գարսիա Ալվարեսը մարոկկացիների հետ թուրքերից հարձակումներից ափի համատեղ պաշտպանության մասին պայմանագիր է կնքում ։
1680, 1701, 1755, 1781 7 1790 թվականներին կղզու ամրոցը հաջողությամբ հետ է մղել բերբերների պաշարումները։ 1871 թվականին Կորտեսում հարց բարձրացվեց այն մասին, թե արդյո՞ք նպատակային է Պենիոն դե Վելես դե լա Գոմերա կղզում իսպանական ինքնիշխանության պահպանումը։ Բայց քննարկումների արդյունքում ճանաչվեց Պենոնի ռազմավարական արժեքը։
20-րդ դար և մեր ժամանակներ
Ռիֆյան պատերազմի ընթացքում՝ 1922 թվականի մարտի վերջին լեռնական ռիֆերի ջոկատը ջրի վրա դրվող փայտյա կամրջի օգնությամբ ներխուժում է կղզի։ Զավթիչները սպանում են պահակություն իրականացնող կապիտանին։ Ամրոցի պատերին սկսվում է ճակատամարտ, որն ավարտվում է ռիֆերի հաղթանակուվ։ Մթության և անդադար կրակի օգնությամբ «B-1» և «Isaac Peral» սուզանավերով իսպանացիները կարողանում են տարհանել քաղաքացիական բնակչությանն ու կայազորը։ Ավելի ուշ Իսպանական լեգիոնը վերականգնում է կղզում Իսպանիայի դիրքերը ։
Սել (Ծովափնյա Շարանտի գավառ)
Սել (Celles), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Ժոնզակի շրջանում։ Մտնում է Արակ կանտոնի կազմի մեջ։
Պենիոն դե Վելես դե լա Գոմերա
20-րդ դար և մեր ժամանակներ
1934 թվականին փոթորկի բերած ավազը կղզին միացրեց մայրցամաքին ։ Ներկայում Պենիոն դե Վելես դե լա Գոմերա կղզու կառավարումն իրականացվում է Իսպանիայի կառավարության կողմից ուղիղ ձևով ։
Արտաքին հղումներ
Կատեգորիա:Իսպանիայի թերակղզիներ Կատեգորիա:Դղյակներ այբբենական կարգով Կատեգորիա:Իսպանիայի էքսկլավներ Կատեգորիա:Իսպանիայի ինքնիշխան տարածքներ Կատեգորիա:Նախկին կղզիներ Կատեգորիա:Աֆրիկայի թերակղզիներ
Սել (Ծովափնյա Շարանտի գավառ)
Համայնքի INSEE կոդ՝ 17076։
Բնակչություն
Համայնքի բնակչությունը 2010 թվականին կազմում էր 315 մարդ։
Շելոպուգինսկի շրջան
Շելոպուգինսկի շրջան (Шелопугинский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1961 թվականին։ Վարչական կենտրոնը՝ Շելոպուգինո ։
Աշխարհագրություն
Շրջանի տարածքի մակերեսը կազմում է 4400 կմ²։
Բնակչություն
2010 թվականի մարդահամարի արդյունքներով շրջանում բնակվում էր 8858 մարդ։ Բնակչության խտությունը կազմում էր 2,01 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Շիլկայի շրջան
Շիլկայի շրջան (Шилкинский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Շիլկա ։
Աշխարհագրություն
Շրջանի տարածքի մակերեսը կազմում է 6440 կմ²։
Բնակչություն
2010 թվականի մարդահամարի արդյունքներով շրջանում բնակվում էր 45345 մարդ։ Բնակչության խտությունը կազմում էր 7,04 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Վլադիմիր Բաշև
Կենսագրություն
1958 թվականին ավարտել է Սոֆիայի համալսարանի բուլղարական բանասիրության ֆակուլտետը։ Առաջին անգամ տպագրվել է 1950 թվականին։ Առաջին բանաստեղծական ժողովածուն՝ «Անհանգստության ալեհավաքներ», տպագրվել է 1957 թվականաին։ Աշխատել է մի շարք պարբերականների խմբագրությունում։
Կատարել է նաև թարգմանություններ Եվգենի Եվտուշենկոյից, Անդրեյ Վոզնեսենսկուց և մի շարք հույն բանաստեղծներից։
Մահացել է ավտովթարից ։
Ծանոթագրություններ
Կատեգորիա:Բուլղարացի բանաստեղծներ Կատեգորիա:Բուլղարացի թարգմանիչներ Կատեգորիա:Ավտովթարից մահացածներ Կատեգորիա:Սոֆիայի համալսարանի շրջանավարտներ
Պանիկա (Բուզուլուկի վտակ)
Պանիկա (Паника), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Բուզուլուկ գետի աջ ափին՝ 65 կմ հեռավորության վրա։ Գետի երկարությունը 74 կմ է։ Ավազանի տարածքը՝ 620 կմ2
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Բուզուլուկ գետն է, գետի ենթաավազանը Խյոպեր գետ է։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հաուզեն (Ֆորխհայմ)
Հաուզեն (Hausen), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 3664 մարդ ։ Զբաղեցնում է՝ 13.52 կմ² տարածք։ Պաշտոնական կոդ՝ 09 4 74 134։
Հնդկացորենի շիլա
Հնդկացորենի շիլա, հնդկացորենից պատրաստվող շիլա, տարածված ուտեստ ռուսական, բելառուսական, ուկրաինական և լեհական խոհանոցներում։
Պատրաստում
Վ. Պոխլյոբկինի վկայությամբ՝ փխրուն շիլաների պատրաստման համար սլավոնների մոտ վաղուց ի վեր կիրառվել է խոշորաձավար. ձավար՝ հնդկացորենի ամբողջական հատիկներից։ Քաղցր և կիսաքաղցր շիլաների համար կաթի հետ հաճախ կիրառվել է ձյութած ձավար։ Մանրատված՝ ծեծված ձավարը, կիրառում էին մածուցիկ, այսպես կոչված՝ «շիլափլավ կամ շփոթ» շիլա պատրաստելիս։ Նախահեղափոխական Արևմտյան Ռուսիայում, Բելառուսում և Լիտվայում հնդկացորենի շիլա պատրաստելու համար կիրառվել է խոշորաձավարի տարբերակը, բայց առանց կողավոր մակերեսի.
Հնդկացորենի շիլան եփվում է ջրի կամ կաթի մեջ։ Այն կարող է լինել առանձին մատուցվող ուտեստ (հաճախ օգտագործվում է կաթով, կարագով, շաքարավազով, ինչպես նաև հաճախ կիրառվում է որպես խավարտ ): Հանդիսանում է հնդկացորենի դիետայի մենամթերքը։
Պատմություն
Պոխլյոբկինի կարծիքով՝ հնդկացորենի շիլան ռուսական ազգային խոհանոցի երկրորդ ուտեստն է՝ ըստ իր նշանակության։ Նրա՝ «Ամենակարևոր սննդային մթերքների պատմությունը» գրքում, գրված է, որ եթե «Կաղամբապուրն է շիլան՝ մեր ուտելիքը» տեսակի ասույթներում, ինչպես նաև առակներում, պատմվածքներում, երգերում, բիլինաներում (ռուսական ժողովրդական վեպերում) և այլն, հանդիպում է «շիլա» բառը, ապա այն նշանակում է հենց հնդկացորենի, այլ ոչ թե որևէ այլ ձավարի։ Այդ գրքում հնդկացորենն անվանվում է «ռուսական ինքնության խորհրդանիշ»՝ միավորող այնպիսի որակներ, որոնք գրավում են ժողովրդին՝ մատչելիություն, հասանելիություն, հստակություն բաղադրատոմսերում և պարզության՝ պատրաստման գործում ։
Նախկին ԽՍՀՄ-ի երկրներում շիլան հաճախ ասոցացվում է Հայրենական պատերազմի ռազմաճակատի ճաշերի հետ, չնայած կարմիրբանակայինների շրջանում ոչ պակաս տարածում էին նաև ցորենի և վարսակաձավարի շիլաները։
Հնդկացորենի շիլան՝ Պահքի ճաշացանկում
Հնդկացորենից պատրաստված շիօլան հանդիսանում է պահքային սեղանի «ամենանշանակալի» ուտեստներից մեկը։ Իվան Շմելյովն իր «Տերունական ամառ» ստեղծագործության մեջ հնդկացորենի սիրահարներին է հղել այս տողերը.
Արտաքին հղումներ
Կատեգորիա:Ուտեստներ այբբենական կարգով Կատեգորիա:Խոհանոց Կատեգորիա:Ռուսական խոհանոց Կատեգորիա:Համաշխարհային խոհանոց
Լուար լե Մարե
Լուար լե Մարե (Loire-les-Marais), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆորի շրջանում։ Մտնում է Ռոշֆոր Նորդ կանտոնի կազմի մեջ։
Համայնքի INSEE կոդ՝ 17205.
Արտաքին հղումներ
Կատեգորիա:Ֆրանսիայի համայնքներ
Անդալուսական արաբերեն
Անդալուսական արաբերեն կամ արաբերեն լեզվի անդալուսական դիալեկտ (عربية أندلسية), Պիրենեյան թերակղզում արաբական տիրապետության ժամանակաշրջանում ձևավորված ալ-Անդալուս պետության (գոյություն է ունեցել ժամանակակից Իսպանիայի և Պորտուգալիայի տարածքում) տարածքում 9-17-րդ դարերում տարածված արաբերեն լեզվի բարբառ ։ Ռեկոնկիստայի ժամանակաշրջանում իսպանացիների կողմից խալիֆայության վերջին հենակետ համարվող Գրանադայի ազատագրումից հետո շուրջ՝ մեկ դարվա ընթացքում, Պիրենեյան թերակղզին մաքրվում է արաբական ազդեցությունից։ Իսպանիայում արաբախոսներն աքսորվում և հալածանքների ենթարկվում այնքան ժամանակ, մինչ իսպաներենը դառնում է երկրի գերակա լեզուն։ Սակայն, անդալուսական իսպաներենի օգտագործումը որոշ աստիճաններով շարունակվում է աֆրիկյան մայրցամաքում՝ Իսպանիայից աքսորված արաբալեզու անձանց ջանքերով։
Անդալուսական արաբերենը ներկայումս օգտագործվում է անդալուսա-արաբական երաժշտությունում։ Վերջինս զգալի կերպով ազդել է Սֆաքսի, Ֆեսի, Ռաբաթի և այլ քաղաքային բնակավայրերի բարբառների ձևավորման գործում ։ Բացի այդ, ակնառու է անդալուսական արաբերենի որոշակի ներգործությունը մոսարաբերենի, իսպաներենի, կատալոներենի, պորտուգալերենի, դասական արաբերենի, ինչպես նաև թունիսյան և ալժիրական բարբառների ձևավորման վրա։ Անդալուսական բարբառը 9-15-րդ դարերում դարձել է ալ-Անդալուսի բանավոր խոսքի կարևորագույն բաղադրիչը։
Վերջին տարիներին այդ երկրամասի մեծ մասը խոսում էր արաբերենով։ Անդալուսական դիալեկտի բանախոսների թիվը կրճատվում է Ռեկոնկիստայի հետևանքով ։ 1567 թվականին Իսպանիայի թագավոր Ֆիլիպ II-ը ընդունում է արքայական հրամանագիր, որով արգելում է արաբերենի գրավոր և բանավոր ձևերի օգտագործումը թագավորությունում։ Դրան հաջորդում է մորիսկների (իսպանաբնակ արաբներ) խոշոր ապստամբությունը, որը պսակվում է անհաջողությամբ։ Այնուամենայնիվ, արաբերենն Իսպանիայում որոշ քանակությամբ խոսվում է մինչև 17-րդ դարի սկզբին վերջ՝ մինչև վերջին մորիսկի արտաքումը Ֆիլիպ III թագավորի ընդունած հրամանագրով ։ Ինչպես արաբախոս ցանկացած այլ երկրում, այնպես էլ ալ-Անդալուսում, տարածված արաբերենի բառապաշարը եղել է շատ աղքատիկ և բավականաչափ տարբերվել է դասական արաբերենից։ Անդալուսի արաբերենը կարգաբանորեն պատկանում է արևմտաարաբական լեզուների դասին ։
Ալեքսեյ Ավերյանով
Ալեքսեյ Անատոլևիչ Ավերյանով, ռուս ֆուտբոլիստ, հարձակվող, կիսապաշտպան։ Ռուսաստանի գավաթի խաղարկության 2013-14 թվականների մրցաշրջանի կիսաեզրափակչի մասնակից։
Անդալուսական արաբերեն
Անդալուսական արաբերենի առանձնահատկություններ
Անդալուսական արաբերենի լեզվաբանական համակարգը բաղկացած է երկու հիմնական բաժիններից՝
Ալեքսեյ Ավերյանով
Ալեքսեյը «ԲԿՄԱ» և «Սմենա» մոսկովյան ֆուտբոլային ակումբների սան է։ Ավերյանովը սկսել է իր պրոֆեսիոնալ կարիերան 2006 թվականին «Տորպեդո ՌԳ» ֆուտբոլային ակումբի կազմում։
Անդալուսական արաբերեն
Անդալուսական արաբերենի առանձնահատկություններ
Լեզվի ծագման խնդիրը արաբական լեզվաբանության և մուսուլմանական աստվածաբանության կարևոր հարցերից է, որ բուռն քննարկումների առարկա էր հատկապես 9-11-րդ դարերում և մեկնաբանվում էր երկու ուղղությամբ՝ լեզուն ունի աստվածային ծագում և այն հասարակական համաձայնության, պայմանավորվածության արդյունք է։
Ալեքսեյ Ավերյանով
Վաղ տարիներ
«ԲԿՄԱ» և «Սմենա» մոսկովյան ֆուտբոլային դպրոցների սանն է։ Ֆուտբոլով սկսել է զբաղվել հինգ տարեկան հասակից ։ Ֆուտբոլիստի պրոֆեսիոնալ կարիերան սկսել է «Տորպեդո-ՌԳ»-ում 2006 թվականին։ Այդ ակումբի կազմում Ալեքսեյն անցկացրել է 90 հանդիպում և դարձել է ինը գոլի հեղինակ։ 2009 թվականի մրցաշրջանի սկզբում նա համալրում է ռուսական լիգայում հանդես եկող «Գուբկին» ակումբի կազմը, սակայն մրցաշրջանի ավարտից հետո նա լքում է ակումբը՝ դառնալով «Պոդոլիե» մերձմոսկովյան ակումբի ֆուտբոլիստը։ Առաջնությունում ֆուտբոլիստը մասնակցելով 18 խաղի դառնում է 12 գոլի հեղինակ։
Անդալուսական արաբերեն
Ծանոթագրություններ
Կատեգորիա:Արաբերենի բարբառներ Կատեգորիա:Իսպանիայի լեզուներ Կատեգորիա:Ալ-Անդալուս
Ալեքսեյ Ավերյանով
«Սպարտակ-Նալչիկ»
Այդ ցուցանիշը հավանության է արժանանում Կաբարդինո-Բալկարիայի սելեկցիոներների կողմից և 2013 թվականի փետրվարի 15-ին նա պայմանագիր է կնքում ազգային ֆուտբոլային լիգայում հանդես եկող Նալչիկի «Սպարտակի» հետ ։ Ալեքսեյը նոր ակումբի կազմում նշում է իր նորամուտը մարտի 11-ին առաջնության 23-րդ տուրի շրջանակներում կայացած «Մետալուրգի» դեմ խաղում ։ Ապրիլի 9-ին Ալեքսեյը աչքի է ընկնում «Վոլգարյայի» դեմ խաղում հեղինակած իր գոլով ։ «Սպարտակի» կազմում Ավերյանովն անցկացնում է 27 հանդիպում և դառնում է հինգ գոլի հեղինակ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ
Հերոլդսբախ
Էգլոֆշթայն (Heroldsbach), կոմունա Գերմանիայում, Բավարիայի տարածքում։
Ուլյոտիի շրջան
Ուլյոտիի շրջան (Улётовский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Ուլյոտի ։
Աշխարհագրություն
Շրջանի տարածքի մակերեսը կազմում է 16500 կմ²։
Բնակչություն
2010 թվականի մարդահամարի արդյունքներով շրջանում բնակվում էր 19787 մարդ։ Բնակչության խտությունը կազմում էր 1,2 մարդ/կմ²։
Արտաքին հղումներ
Կատեգորիա:Անդրբայկալյան երկրամաս Կատեգորիա:Ռուսաստանի շրջաններ ըստ դաշնային սուբյեկտների
Հրանտ Ավագյան
Հրանտ Արսենի Ավագյան, խորհրդային ռազմական գործիչ, 1054-րդ հրաձգային գնդի 1-ին գումարտակի կոմերիտկազմակերպիչ, Խորհրդային Միության հերոս (մայիսի 15, 1946)։
Կենսագրություն
Ծնվել է հոկտեմբերի 15-ին Բաքվում։ Հայրենական մեծ պատերազմի ժամանակ մասնակցել է Կովկասի պաշտպանությանը, Ուկրաինայի, Բելառուսիայի ազատագրմանը, Բեռլինի համար մղված մարտերին։ Եղել է գումարտակի կոմերիտական կազմակերպիչ։ Խորհրդային Միության հերոսի կոչմանն արժանացել է Օդեր գետի շրջանում ծավալված մարտերում ցուցաբերած խիզախության համար։ Պատերազմից հետո ավարտել է Վ. Ի. Լենինի անվան ռազմաքաղաքական ակադեմիան (1953)։ Պարգևատրվել է Կարմիր դրոշի, Կարմիր աստղի, Հայրենական պատերազմի II աստիճանի շքանշաններով ։
Արտաքին հղումներ
Կատեգորիա:ԽՄԿԿ անդամներ Կատեգորիա:Հայրենական մեծ պատերազմի մասնակիցներ Կատեգորիա:Խորհրդային ռազմական գործիչներ Կատեգորիա:Ադմիրալ Իսակով մեդալակիրներ
Վիլ լը Մարկլե
Վիլ լը Մարկլե (Ville-le-Marclet), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 514 մարդ, բնակչության խտությունը` 57.56 մարդ/կմ²։ Բնակավայրը զբաղեցնում է 8.93 կմ² տարածք։
Ինքնասպանությունների կանխարգելման համաշխարհային օր
Ինքնասպանությունների կանխարգելման համաշխարհային օր, միջազգային օր է, որը սկսած 2003 թվականից նշվում է ամեն տարի սեպտեմբերի 10-ին։ Նպատակը ինքնասպանությունների կանխարգելման աշխատանքների համակարգումն  է ։
Վիլ լը Մարկլե
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 21 կմ հյուսիս-արևմուտք։
Ինքնասպանությունների կանխարգելման համաշխարհային օր
Ինքնասպանությունների կանխարգելման համաշխարհային օրը սկսել է նշվել Ինքնասպանությունների կանխարգելման միջազգային ասոցիացիայի նախաձեռնությամբ, Առողջապահության համաշխարհային կազմակերպության ակտիվ օժանդակությամբ և Միացյալ ազգերի կազմակերպության (ՄԱԿ) հովանավորությամբ
Վիլ լը Մարկլե
Բնակչություն
Բնակչության քանակը ըստ տարիների
Ձմեռային հեքիաթ (մուլտֆիլմ, 1981)
Ձմեռային հեքիաթ (Зимняя сказка), խորհրդային նկարված մուլտֆիլմ, որը նկարահանվել է ռեժիսոր Յուրի Բուտիրինի կողմից, «Սերգեյ Կոզլովի հեքիաթները» շարքից։ Մուլտֆիլմն այն մասին է, թե ինչպես էր ոզնին ամբողջ ձմեռ բուժում արջուկին այն բանից հետո, երբ նա չափից դուրս շատ ձյուն էր կերել։
Վիլ լը Մարկլե
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ինքնասպանությունների կանխարգելման համաշխարհային օր
Ինքնասպանությունների քանակը 2014 թվականին տվյալներով կազմել է մոտ 800 հազար մարդ տարում ։ Համաձայն Առողջապահության համաշխարհային կազմակերպության վիճակագրության,  երրորդ հազարամյակում ինքնասպանությունից ավելի շատ մարդ կմահանա քան բոլոր պատերազմների զոհերը և բռնի մահերը միասին վերցրած։ Ինքնասպանությունների կանխարգելման համաշխարհային օրվա նպատակն է միջազգային հանրության և կառավարությունների ուշադրությւնը հրավիրել այս իրավիճակին։
Ձմեռային հեքիաթ (մուլտֆիլմ, 1981)
Սյուժե
Գալիս է ձմեռը։ Ողջ անտառը ծածկված էր ձյունով։ Արջուկը այնպես էր ուրախացել, որ վազում էր և ցատկում ձյունակույտերով։ «Գեղեցկությո՜ւն,-գոռում է նա։ Այս ամբողջը պետք է ուտել»։ Խածկտիկն ասում է նրան. «Դու ինչո՞ւ ես պառկել ձյան վրա։ Կմրսես»։ «Ոչ, ես կուտեի այս ամբողջը։ Ողջ այս գեղեցկությունը։ Ես կուտեմ և հետո կարող եմ մի որոշ ժամանակ քնել»- պատասխանում է արջուկը։ Եվ նա լողանում է ձյան մեջ, ուտում է ձյունը և հաշվում է ձյան փաթիլները։ Իսկ երբ մրսում է, այդ ժամանակ վերադառնում է տուն և մտնում է վերմակի տակ։ Արջուկը պառկած էր, և նրան թվում էր, թե ինքը դեռ պտտվում է ձյան փաթիլների հետ։ «Ես ձյան փաթիլն եմ», կրկնում էր նա։ Խածկտիկը թռչում է ոզնու մոտ և նրան ասում. «Քո ընկեր արջուկը ձյուն է կերել»։ Այդ ժամանակ ոզնին հավաքում է զամբյուղը և վազում է արջուկի մոտ։ Ողջ ձմեռ նա ջանասիրաբար խնամում է հիվանդին։ Երբ պատուհանից կախված սառույցների կաթիլները զրնգում են, արջուկը լավանում է և արթնանում է, բայց ոչինչ չի հիշում իր հիվանդության մասին։ Տուն գնալով` ոզնին տխուր ասում է. «Չի հիշում։ Իսկ ողջ ձմեռ ինքն իրեն ասում էր, թե ինքը ձյան փաթիլ է։ Իսկ ես այնպես էի վախենում, որ նա հալվելու է գարնանը»։
Ինքնասպանությունների կանխարգելման համաշխարհային օր
Ծանոթագրություններ
Կատեգորիա:Միջազգային օրեր Կատեգորիա:Առողջապահություն Կատեգորիա:Ինքնասպանություն Կատեգորիա:2003 հիմնադրված կանոնավոր միջոցառումներ
Վիլ լը Մարկլե
Տնտեսություն
2010 թվականին ուներ 324 աշխատունակ (15-64 տարեկան) բնակիչ, որոնցից ակտիվ էին 228-ը, իսկ ոչ ակտիվները` 96։ Ակտիվության ցուցանիշը կազմում է 70,4 %։ 228 աշխատունակ մարդկանցից աշխատել է 201 անձ (112 տղամարդ և 89 կին)։ Գործազուրկ են եղել 27 անձ (8 տղամարդ և 19 կին)։ 96 անաշխատունակներից 19-ը եղել են աշակերտներ կամ ուսանողներ, 45-ը` թոշակառուներ, իսկ 32-ը չեն աշխատել տարբեր պատճառներով ։
Ձմեռային հեքիաթ (մուլտֆիլմ, 1981)
Մուլտֆիլմեր ոզնու և արջուկի մասին
Ոզնու և արջուկի մասին մուլտֆիլմեր ստեղծել է ոչ միայն ռեժիսոր Յուրի Բուտիրինը, այլև ուրիշ ռեժիսորներ` տարբեր ոճերով.
Վիլ լը Մարկլե
Արտաքին հղումներ
Կատեգորիա:Ֆրանսիայի բնակավայրեր
Ձմեռային հեքիաթ (մուլտֆիլմ, 1981)
Վերաթողարկում DVD և VHS ձևաչափերով
«Ձմեռային հեքիաթը» ընդգրկվել է մուլտֆիլմերի VHS հավաքածուի մեջ։
1997 թվականին «Ձմեռային հեքիաթը» ընդգրկվել է «Վիդեո միություն» և «Դինար» ընկերությունների մուլտֆիլմերի հավաքածուի մեջ` հետևյալ մուլտֆիլմերի հետ` «Կախարդական քարայծը», «Սլաքավարը», «Ձմեռային հեքիաթ», «Հավատում ես, չես հավատում», «Գետնամորու անձրև», «Արժեքավոր բանդերոլը», «Պատմություն միավորի հետ», «Համարյա չհորինված պատմություն», «Միխալկովի առակները»։
Մուլտֆիլմը բազմիցս վերահրատարակվել է DVD ձևաչափով մուլտֆիլմերի հավաքածուներում.
Շախմատային օլիմպիադա 2010
Ֆինանսական խինդիրների պատճառով, Գերմանիայի շախմատի հավաքականը չի կարողացել մրցմանն ուղարկել իր ամենալավ խաղացողներին՝ Յան Գուստաֆսսոն, Գեորգ Մայեռ, Արկադի Նաիդիչ ։
Ռուսաստանի հավաքականի առաջին խաղը խաղացել է 2004 թվականի շախմատի օլիմպիադայի հաղթող (Ուկրաինայի հավաքականի կազմում)` Սերգեյ Կարյակինը ։
Ռուսաստանը հատել է արծաթյա մետաղադրամներ, որոնք արժեն 3 ռուբլի, նվիրված օլիմպիադային ։
«Ռուսաստանի փոստ»-ը թողարկել է 500 000 նմուշի փոստային ծրարներ, որոնք նվիրված էին օլիմպիադային ։
Արդյունքներ
Օլիմպիադայում հաղթել է Ուկրաինայի թիմը հետևյալ կազմով՝
Երկրորդ հորիզոնականը զբաղեցրել է Ռուսաստանի թիմը հետևյալ կազմով՝
Երրորդ հորիզոնականը զբաղեցրել է Իսրայելի թիմը հետևյալ կազմով՝
Մրցանակը ամենալավ արդյունքներով ստացել են լավագույն շախմատիստները՝
Թիմային արդյունքներ
1-ին տուր Առաջին փուլում Եմենը հրաժարվեց խաղալ Իսրայելի թիմի հետ և հայտարարվեց պարտություն
2-րդ տուր
3-րդ տուր
4-րդ տուր
5-րդ տուր
6-րդ տուր
7-րդ տուր
9-րդ տուր
10-րդ փուլ
11-րդ տուր
Արտաքին հղումներ
Շախմատի առաջնություն
Տեմպլոս
Տեմպլոս (Τέμπλος, Zeytinlik), փոքր գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ 1974 թվականից սկսած գյուղը բնակեցված է թուրքերով, իսկ բնակչությունը կազմում է 1090 մարդ ։
Ծանոթագրություններ
Կատեգորիա:Կիպրոսի գյուղեր
Կուպավա
Կուպավա (Купава), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Կարդաիլ գետի ձախ ափին՝ 77 կմ հեռավորության վրա։ Գետի երկարությունը 39 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ցուսիմա (Այչի)
Ցուսիմա (津島市)   քաղաք Ճապոնիայում, գտնվում է Այչի պրեֆեկտուրայի հյուսիսարևմտյան մասում ։ Այն հիմնադրվել է 1947 թվականի մարտի 1-ին՝ քաղաքի կարգավիճակը շնորհելով Ցուսիմա բնակավայրին։ Քաղաքը ինժեներական, թեթև (բրդյա) և փայտամշակման արդյունաբերության կենտրոն է ։
Քաղաքի տարածքը 25.08 կմ² է, բնակչությունը՝ 63 483 մարդ (2014 թվականի հունիսի 1) , բնակչության խտությունը՝ 2531.22 մարդ/կմ²։
Բնակչություն
2014 թվականի հունիսի 1-ի մարդահամարով Ցուսիմա քաղաքն ունեցել է 63483 մարդ։ Ելնելով մարդահամարի տվյալներից Ցուսիմայի բնակչությունը համեմատաբար կայուն է վերջին 30 տարիներին ։
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի պրեֆեկտուրաներ
Իգենսդորֆ
Իգենսդորֆ (Igensdorf), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 4873 մարդ ։ Զբաղեցնում է՝ 28.85 կմ² տարածք։ Պաշտոնական կոդ՝ 09 4 74 140։
Ինֆեռնո (վեպ)
Ինֆեռնո, ամերիկացի գրող Դեն Բրաունի միստիկ հեղինակի թվով չորրորդ գիրքն է, որտեղ գլխավոր հերոսը Ռոբերտ Լենգդոնն է։ Վեպը հաջորդում է «Հրեշտակներ և հրեշներ», «Դա Վինչիի ծածկագիրը» գրքերին ։ Գիրքը հրատարակվել է 2013 թվականի մայիսի 14 Doubleday (publisher) հրատարակչությունում ։ Հրատարակումից հետո շուրջ տասնմեկ շաբաթ գիրքը գրավել է Նյու Յորք Թայմս ամսագրի լավագույն վաճառվող (bestseller) գրքերի ցանկում առաջին հորիզոնականը։
Մարքեթինգ
Դեն Բրաունը իր գրքի մասին առաջին անգամ հայտնել է իր կայքում 2013 թվականի հունվարի 15, այն բանից հետո, երբ խնդրել էր ընթերցողներին ստեղծելու թվային խճանկարը լրատվամիջոցների ներկայացնելու համար ։ 2013 թվականի փետրվարի վերջին հրապարակում է գրքի կազմի խճանկարը, որտեղ պատկերված էր Սանտա մարիա դել Ֆյորի բազիլիկը : Մարտի 17 հեղինակը հրապարակում է «Ինֆեռնոի» առաջին գլուխը էլեկտրոնային տարպերակով։ Գիրքը թարգմանվել է ռուսերեն, ֆրանսերեն, թուրքերեն, հունարեն, գերմաներեն, իսպաներեն,իտալերեն, չեխերեն, պորտուգալերեն, շվեդերեն և այլ լեզուներով միաժամանակյա հրատարակման համար։ Հրատարակիչները վարձել քին 11 թարգմանիչներ, ողքեր միաժամանակ թարգմանել են գիրքը տարբեր լեզուներով։ «Ինֆեռնոն» առաջին հրատարակությունից 3 ամիս հետո թարգմանվել է նաև պարսկերեն լեզվով ։ 2014 թվականի հունվարին միաժամանակ թարգմանվել է նաև սերբերեն, խորվաթերեն և ադրբեջաներեն լեզուներով։
Ֆիլմ
Դեն Բրաունի գրքի հիման վրա ռեժիսոր Ռոն Հովարդը նկարահանել է «Ինֆեռնո» ամերիկյան թրիլլերը, որի պրեմիերան կայացել 2016 թվականի հոկտեմբերին ։ Ֆիլմը «Դա Վինչիի ծածկագիրը» (2006 թվական) և «Հրեշտակներ ու հրեշներ» (2009 թվական) ֆիլմերի շարունակությունն է, որոնք նույնպես նկարահանել է Ռոն Հովարդը։ Իրադարձուդյունների կենտրոնում կրկին հայտնվում է Հարվարդի համալսարանի պրոֆեսոր Ռոբերտ Լենգդոնը, որի դերը կատարում է Թոմ Հենքսը ։ Նկարահանումները սկսվել են 2015 թվականի ապրիլի 27` Վենետիկում,Իտալիա, և եզրափակվեցին 2015 թվականի հուլիսի 21 ։
Արտադրություն
Sony Pictures ընկերությունը, որը նախկինում զբաղվում էր Դեն Բրաունի նախորդ վեպերի էկրանավորմամբ, կզբաղվի նաև այս վեպի էկրանավորմամբ ։
Քասթինգ
2014 թվականի դեկտեմբերի 2 Ֆելիսիթի Ջոնսը սկսեց բանակցություններ վարել ֆիլմի նկարահանման մասին, որպեսզի կատարի գլխավոր հերոսուհի Սիենա Բրուքսի դերը։ Փետրվարին հոլիվուդյան դերասան Իրֆան Հանը տանձնեց Կոնսորցիում կազմակերպության ղեկավարի՝ Հարրի Սիմսի դերը։ Դանիացի դերասանուհի Սիդսե Բաբեթ Կնուդսենը կկատարի Էլիզաբեթ Սինսկի դերը։
Քննադատություն
«Ինֆեռնոն» ստացավ տարբեր ակնարկներ քննադադների կողմից։ Նյու Յորք Թայմս գովել է գիրքը նրանում առկա բազմաթիվ հնարքների համար ։ Այլ ակնարկները առավել բացասական էին։ Անկախ քննադատ Ջեյմս Քիդը խիստ քննադատության է ենթարկել գիրքը՝ գրելով, որ ստեղծագործության մեջ իրադարձությունները սահմանափակում են երևակայությունը, ինչը հեղինակի անփորձության հետևանքն է ։ Բոստոն Գլոբսի ներկայացուցիչ Չաք Լեդին նշել է, որ գիրքը առավել հաջողված է իր նախորդներից ։ Սեմրա Ամիրը քննադատել է գիրքը՝ նշելով, որ Բրաունի գիրքը ձանձրալի է, սակայն հեղինակին հաջողվում է լարված պահել ընթերցողին ։ Ինֆեռնոն քննարկվել է նաև ակադեմաիական բանավեճերի ժամանակ ։
Արտաքին հղումներ
Կատեգորիա:2013 վեպեր Կատեգորիա:Դեն Բրաունի վեպեր Կատեգորիա:Անգլերեն վեպեր Կատեգորիա:Էկրանավորված ամերիկյան վեպեր
Նիկ Սաֆիա Քարիմ
Նիկ Սաֆիա Քարիմ (Nik Safiah Karim), ), մալայզիացի լեզվաբան, պատվավոր պրոֆեսոր։
Կենսագրություն
Նիկ Սաֆիա Քարիմը 1952 թվականին ավարտել է Կոտա Բարուի աղջիկների անգլիական տարրական դպրոցը, 1957 թվականին` Կուալա Լումպուրի կանանց քոլեջը, 1959 թվականին` Մալակկայի Սուրբ Ֆրանցիսկոսի քոլեջը։ 1963 թվականին ավարտել է Մալայա համալսարանը, 1965 թվականին՝ մագիստրատուրան, 1975 թվականին՝ Օհայոյի համալսարանի (ԱՄՆ) լեզվաբանության դոկտորանտուրան։ Աշխատանքային կարիերան սկսել է 1963 թվականին Մալայա համալսարանի Մալայագիտության ամբիոնում՝ ուսուցիչից հասնելով  մինչև պրոֆեսոր։ Երկու անգամ եղել է հումանիտար ֆակուլտետի դեկան (1982-1983, 1992-1994), ամբիոնի վարիչ (1984-1986, 1988-1989),1990-1992 թվականներին եղել է Մալայագիտության ակադեմիայի առաջին տնօրենը։ 1989-1990 թվականներին աշխատել է Լեզվի և գրականության խորհրդում՝ զբաղեցնելով գլխավոր տնօրենի տեղակալի պաշտոնը։ 14 տարի ծառայել է Խորհրդի վարչությունում, Մալայերենի մշտական հանձնաժողովի և Բրունեյի, Ինդոնեզիայի և Մալայզիայի մալայերեն լեզվի համատեղ խորհրդի կազմում։ 1994 թվականից անցել է թոշակի, բայց շարունակել է աշխատել մինչև 2015 թվականը` պայմանագրով որպես ադյունկտ-պրոֆեսոր։ 1977 թվականին ստեղծված Մալայզիայի Լեզվաբանական միության հիմնադիրներից մեկն է և 18 տարի (1979-1997) եղել է նրա նախագահը ։
1967 թվականից եղել է Մուսուլման կանանց կազմակերպության (PERTIWI) անդամ, 2001 թվականից` նրա նախագահը։ Մասնակցել է Մալայզիայում կանանց մի շարք կազմակերպությունների գործունեությանը, հանդես եկել որպես ազգաբնակչության խնդիրներով ՄԱԿ-ի խորհրդատու ։
Գիտական գործունեություն
Նիկ Սաֆիա Քարիմը հանդիսանում է մալայերեն քերականության բնագավառում հետազոտություններով զբաղվող ամենահայտնի լեզվաբաններից մեկը։ Հրատարակել է հարյուրավոր հոդվածներ այդ թեմայով և տասից ավելի գրքեր, այդ թվում՝ Լեզվի և գրականության խորհրդի նորմատիվ քերականությունը, մալայերենի շարահյուսության մենագրությունը , ինչպես նաև ուսումնասիրություններ՝ սոցիոլեզվաբանության հիմնախնդիրների վերաբերյալ։ Նրան են պատկանում նաև Մալայզիայի նշանավոր կանանց մասին մի շարք գրքեր ։
Ծանոթագրություններ
Կատեգորիա:Կին լեզվաբաններ Կատեգորիա:Մալայզիացի լեզվաբաններ Կատեգորիա:Իսլամական ֆեմինիզմի հետևորդներ
Շթայն (Միջին Ֆրանկոնիա)
Շթայն (Stein), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրտի շրջանում։
Համայնքը զբաղեցնում է 19,51 կմ² տարածք։ Փոստային ինդեքսը՝ 90547։ Համայնքի բնակչության լեզուն համարվում է գերմաներենը։
Քաղաքը ստորաբաժանվում է 10 քաղաքային շրջանների։
Քաղաքում է գտնվում մատիտների և այլ գրենական պիտույքների հայտնի արտադրող Faber-Castell-ի գլխամասային գրասենյակը։
Բնակչություն
Ըստ 2010 թվականի մարդահամարի տվյալների, համայնքի բնակչությունը կազմել է 13 848 մարդ, 2012 թվականին՝ 13643 մարդ, 2015 թվականին՝ 13789 մարդ։
Տեսարժան վայրեր
Համայնքում է գտնվում Ֆաբերշլոս ամրոցը։
Արտաքին հղումներ
Կատեգորիա:Գերմանիայի բնակավայրեր
Կաստել Արկուատո
Կաստել Արկուատո (Castell'Arquato), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Չեռնիշևսկի շրջան
Չեռնիշևսկի շրջան (Чернышевский район), մունիցիպալ շրջան Ռուսաստանի Դաշնության Անդրբայկալյան երկրամասում։
Կաստել Արկուատո
Բնակչությունը ըստ 2008 թվականի տվյալների կազմում է 4670 մարդ։ Բնակչության խտությունը՝ 89 մարդ/կմ²։ Զբաղեցնում է 52 կմ² տարածք։ Փոստային ինդեքս՝ 29014։ Հեռախոսային կոդը՝ 0523։
Ղրիմյան կամուրջ
Ղրիմյան կամուրջ (Крымский мост), ավտոմոբիլային և երկաթուղային զուգահեռ ուղիներով տրանսպորտային անցում Կերչի նեղուցով, որն անցնում է Տուզլա կղզով և Տուզլայի ցամաքալեզվակով, Կերչի թերակղզին միացնում է Թամանի թերակղզուն ։ Եվրոպայի ամենաերկար կամուրջներից մեկն է (հաճախ համարվում է ամենաերկարը )։ Դե ֆակտո ամենաերկար կամուրջն է Ռուսաստանում  ։ Կամուրջը հանդիսանում է դաշնային նշանակության А-290 ճանապարհի մի մասը (Կերչ - Նովոսիբիրսկ)  ։ Ղրիմում կամուրջը միանում է P-260 ճանապարհին (Կերչ - Սիմֆերոպոլ - Սևաստոպոլ) ։
Չեռնիշևսկի շրջան
Ստեղծվել է 1926 թվականին։ Վարչական կենտրոնը՝ Չերնիշևսկ ։